Publication: Magyar Közlöny
Issue: MK-2000-65 (Year: 2000, Number: 65)
Era: 1990-2004
Section: szóló 1997. évi CXXI. törvény (a továbbiakban: Btv.)
Paragraph Index: 1161

23. § (1) Az ízesített bor szeszezett mustból, asztali borból, meghatározott termőhelyről származó minőségi borból, likőrborból, pezsgőből, habzóborból, gyöngyözőborból és széndioxiddal dúsított gyöngyözőborból alkohol hozzáadásával készül. Az ízesített bor készítése során szőlőmust és erjedő must felhasználható. Az ízesített bor édesíthető és karamellel színezhető. Az ízesítéshez természetes aromaanyagok, természetes aromakivonatok, fűszernövények, fűszerek és ízhordozó élelmiszerek használhatók. Az ízesített bor tényleges alkoholtartalma 14,5 térfogatszázalék és 22 térfogatszázalék között lehet. Összes alkoholtartalma legalább 17,5 térfogatszázalék, száraz megjelölés esetén legalább 16 térfogatszázalék, extra száraz megjelölés esetén legalább 15 térfogatszázalék. Az ízesített borban felhasznált bor vagy friss szőlőből származó szeszezett must részarányának legalább 75 százalékot el kell érnie.

Source: https://magyarkozlony.hu/hivatalos-lapok/565ecd1d182059a6fae3b93f55a7a48414baad4d/dokumentumok/b402248e93441f229383a9dacfd4f470081704b9/letoltes